UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til EUROPA-PARLAMENTETS OG RÅDETS DIREKTIV om ændring af direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet /* COM/2015/0169 final - 2013/0105 (COD) */





2013/0105 (COD) UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til EUROPA-PARLAMENTETS OG RÅDETS DIREKTIV om ændring af direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet (EØS-relevant tekst) 1. Indledning I henhold til artikel 294, stk. 7, litra c), i traktaten om Den Europæiske Unions funktionsmåde skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag. 2. Sagsforløb Forslag fremsendt til Europa-Parlamentet og Rådet [KOM(2013) 195 endelig – 2013/0105 (COD)]: || 16. april 2013 Udtalelse afgivet af Det Europæiske Økonomiske og Sociale Udvalg: || 11. juli 2013 Europa-Parlamentets førstebehandlingsholdning vedtaget: || 15. april 2014 Ændret forslag fremsendt: || [[1]] Rådets førstebehandlingsholdning vedtaget**: || 16. oktober 2014 Europa-Parlamentets andenbehandlingsholdning vedtaget [P8_TC2-COD(2013) 0105]: 10. marts 2015 3. Formålet med Kommissionens forslag Ved direktiv 96/53/EF fastsættes de størst tilladte dimensioner for tunge godskøretøjer og busser i international trafik og deres største tilladte vægt i international trafik (medlemsstaterne har lov til at overskride disse dimensioner eller vægt i national trafik på visse betingelser). Hovedformålet med forslaget [KOM(2013) 195 endelig] er at gøre tunge godskøretøjer og busser grønnere og sikrere ved at tillade vægt og dimensioner, der overstiger de aktuelle grænser, på bestemte betingelser og i visse tilfælde, hvor forbedringer i øjeblikket hindres af de begrænsninger, der er fastsat i den aktuelle udgave af direktivet. 4. Kommissionens udtalelse om Europa-Parlamentets ændringsforslag under andenbehandlingen I forbindelse med andenbehandlingen vedtog Europa-Parlamentet en konsolideret tekst, som indeholder en række ændringer i forhold til Rådets førstebehandlingsholdning. Teksten er resultatet af drøftelser mellem Europa-Parlamentet, Rådet og Kommissionen. Kommissionen accepterer alle de ændringer, der er vedtaget af Europa-Parlamentet. 5. Konklusion I henhold til artikel 293, stk. 2, i traktaten om Den Europæiske Unions funktionsmåde ændrer Kommissionen sit forslag som ovenfor angivet. [1] Kommissionen udarbejdede ikke et ændret forslag, men den gav udtryk for sin holdning til Europa-Parlamentets ændringer i Kommissionens meddelelse om den videre behandling af de udtalelser og beslutninger, Europa-Parlamentet vedtog i mødeperiode I og II i april 2014 (dokument SP(2014) 471 (foreligger ikke på dansk)) af 9. juli 2014. **Kommissionen gav udtryk for sin holdning til Rådets ændringer i Kommissionens meddelelse vedrørende Rådets fælles holdning til vedtagelsen af Europa-Parlamentets og Rådets direktiv om ændring af direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet [dokument COM(2015) 7 final] af 12. januar 2015.